Draga djeco, danas ćete učiti Krug i kružnicu.

Otvorite udžbenik na 122. stranici i riješite rubriku ZNAM.

Potom promotrite crteže ispod.

Čime je omeđen nacrtani krug? Omeđen je kružnicom.

Zapišite u bilježnicu plan ploče:

KRUG I KRUŽNICA

Krug je omeđen crtom koju nazivamo KRUŽNICA.

Točka S nalazi se u sredini kruga i kružnice. Nazivamo je SREDIŠTE.

Krug crtamo tako da ga u sredini obojimo, a kružnicu ostavimo praznu.

Nacrtajte krug i nacrtajte POLUMJER.

Zapišite: POLUMJER kruga i kružnice je dužina koja spaja točku S s bilo kojom točkom na kružnici.

Zatim nacrtajte još jedan krug i nacrtajte PROMJER.

Zapišite: PROMJER kruga i kružnice je dužina koja prolazi točkom S, a njezine su krajnje točke na kružnici.

Riješite sada 123. Stranicu u udžbeniku i 123. Stranicu u zbirci zadataka.

Sretno!